text: Nyt stormvejr rammer Vestkysten
  10 januar 2017 kl. 15.40
  Så skal vi igen til at sikre alle de løse genstande. Endnu et kraftigt blæsevejr med stormstyrke er på vej mod Danmark.
  Knap har den seneste storm lagt sig, før meteorologerne igen melder om blæsevejr af den mere kraftige slags.
  Ifølge det seneste varsel fra DMI så rammer en ny storm området omkring Esbjerg, Fanø, Varde og Tønder onsdag morgen.
  DMI forventer vindstød, der kan medføre, at tagsten blæser ned, store grene knækker, træer vælter, og at det kan komme til at forstyrre bl.a. trafikken over broerne
  Blæsevejret har dog ikke samme styrke som stormen Urd.
  Der er varsel om forhøjet vandstand ved Vadehavet. Højeste vandstand ventes natten til torsdag kl. 02 mellem 2.7 og 3.4 meter over daglig vande. Det er dog ikke kritiske højder - men kan udløse lokale skvulp over kajkanten.
  Den kraftige blæst forventes at fortsætte det meste af onsdag og torsdag.
  DMI varsel om vindstød af stormstyrke. : https://t.co/HsShtHFM2H pic.twitter.com/jM4N40LRJ6
  
  På E20 Ny Lillebælt og Sallingssundbroen frarådes kørsel med vindfølsomme køretøjer. Vær opmærksom på vinden på øvrige broer #dktrafikinfo
  
  